செந்தோசா சட்டமன்றத் தொகுதி

செந்தோசா சட்டமன்றத் தொகுதி (N48) (மலாய்: Bahagian Pilihan Raya Sentosa; ஆங்கிலம்: Sentosa State Constituency; சீனம்: 圣淘沙州议席) என்பது மலேசியா, சிலாங்கூர், சா ஆலாம் மாநகராட்சியில் உள்ள ஒரு சட்டமன்றத் தொகுதி ஆகும். இந்தத் தொகுதி கோத்தா ராஜா மக்களவைத் தொகுதியில் (P111) அமைந்துள்ளது. 

செந்தோசா சட்டமன்றத் தொகுதி 2018-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2018-ஆம் ஆண்டில் மலேசியப் பொதுத் தேர்தல் நடைபெற்றது. இறுதியாக, 2023-ஆம் ஆண்டில் மாநிலத் தேர்தல் நடைபெற்றது.

2018-ஆம் ஆண்டில் இருந்து செந்தோசா சட்டமன்றத் தொகுதி, சிலாங்கூர் மாநில சட்டமன்றத்தில் பிரதிநிதிக்கப் படுகிறது. தற்போது குணராஜா ஜார்ஜ் (Gunarajah George) என்பவர் இந்தச் சட்டமன்றத் தொகுதியின் உறுப்பினராக உள்ளார். 

சிலாங்கூர் மாநிலத்தில் உள்ள ஒரே இந்தியப் பன்முக மாநிலத் தொகுதி செந்தோசா தொகுதி ஆகும். செந்தோசா தொகுதியின் தற்போதைய வாக்காளர் எண்ணிக்கை: 43% இந்தியர்கள்; 38% சீனர்கள்; 17% மலாய்க்காரர்கள்; 1% பிற இனத்தவர் என பதிவாகி உள்ளது.

30 மார்ச் 2018 அன்று வெளியிடப்பட்ட மத்திய அரசிதழின்படி, செந்தோசா தொகுதி 13 வாக்குச் சாவடித் தொகுதிகளாகப் பிரிக்கப்பட்டுள்ளது.

தொகுதி வரலாறு

செந்தோசா சட்டமன்ற உறுப்பினர்கள்சட்டமன்றம்ஆண்டுகள்உறுப்பினர்கட்சிசெரி அண்டலாஸ்; செரி மூடா தொகுதிகளில் இருந்து பிரிக்கப்பட்டது 14-ஆவது2018–2023 குணராஜா ஜார்ஜ்    15-ஆவது2023–தற்போது வரையில் 

தேர்தல் முடிவுகள்

மேற்கோள்கள்

 மேலும் காண்க 
 அசுமின் அலி
 சையது சாதிக்
 சிலாங்கூர் மாநில சட்டமன்றம்
 சிலாங்கூர் மாநிலத் தேர்தல் 2023
 கோத்தா ராஜா மக்களவைத் தொகுதி

வெளி இணைப்புகள்

பகுப்பு:சிலாங்கூர் சட்டமன்றத் தொகுதிகள்